section_heading: O albumu
paragraph_text: Mandylion nije konceptualni album, no Rutten je izjavio da izvjestan događaj povezuje svih osam pjesama na albumu. Dana 13. kolovoza 1994. Harold Gloudemans, blizak prijatelj članova skupine, poginuo je u prometnoj nesreći, pa se zbog toga u stihovima skladbi pojavljuju teme poput smrti, odlaska i pozdrava. Rutten je dodao da nisu očekivali da će tekstovi krenuti u takvom smjeru.